open-index/open-wikipedia-markdown huggingface dataset:
הולנד באירוויזיון 1957

**[[הולנד באירוויזיון|הולנד]] ב[[אירוויזיון 1957]]** השתתפה עם השיר "Net Als Toen" שבוצע על ידי קורי ברוקן. השיר סיים במקום הראשון עם 31 נקודות.

## לפני האירוויזיון
בשנה זו נערכה תחרות קדם בשם "National Songfestival" עם 8 שירים מתחרים. 4 זמרים לקחו חלק בתחרות כאשר כל אחד מהם שר שני שירים. קורי ברוקן הייתה הזמרת היחידה שהתחרתה שוב בתחרות הקדם. הזוכה בתחרות נבחר על ידי הקהל בבית שיכול היה להצביע על ידי שליחת גלויה לשיר המועדף עליו. ברוקן, שייצגה את הולנד גם באירוויזיון 1956, זכתה שוב עם השיר "Net als toen" שקיבל 6,927 קולות. כמו כן, השיר השני שלה בתחרות הגיע למקום השני. התחרות נערכה ב-3 בפברואר 1957 בהילברסום והנחתה אותה קארין קראיקאמפ.

## באירוויזיון
הולנד הופיעה בסדר ה-6 על הבמה אחרי אוסטריה ולפני גרמניה. הולנד זכתה במקום ה-1 עם 31 נקודות.
### נקודות שהוענקו להולנד

### נקודות שהוענקו על ידי הולנד

## ראו גם
* הולנד באירוויזיון
* אירוויזיון 1957

קטגוריה:הולנד באירוויזיון
קטגוריה:מדינות באירוויזיון 1957
הארמייה ה-49 (רוסיה)

**הארמייה ה-49** (ברוסית: **армия я-49**) היא ארמייה משולבת של כוחות היבשה הרוסיים.

## תקופת ברית המועצות
היחידה הוקמה באוגוסט 1941 . ב-17 באוגוסט היא הוצבה מאחורי קווי ההגנה של החזית המערבית ככוח העתודה שלו. במהלך אוקטובר 1941 היא השתתפה בקרבות בלימה נגד ורמאכט מערבית למוסקבה. במהלך שנת 1942 היא לחמה במרחב רז'ב והשתתפה בקרב רז'ב השני.

בתחילת 1944 היא התקדמה מערבה עד לגבול של בלארוס הסובייטית, נכללה בכוחות של החזית הבלארוסית השנייה והשתתפה במבצע בגרטיון. בהמשך היא נכנסה לשטח פולין והשתתפה במבצע פרוסיה המזרחית. במרץ 1945 תוך שיתוף פעולה עם הארמייה ה-65, הארמייה ה-70 וארמיית ההלם השנייה היא נכנסה לדנציג. בהמשך היא הועברה לטובת תגבור של יחידות הצבא האדום שהשתתפו בקרב ברלין. את השתתפותה בלחימה הארמייה ה-49 סיימה בגדות נהר אלבה כאשר היא התחברה לארמייה ה-2 הבריטית.

באוגוסט 1945 יחידות הארמייה-49 הועברו לברית המועצות והארמייה פורקה.

## תקופת רוסיה
לאחר פירוק ברית המועצות הוקמה מחדש ב-1992 אך פורקה שוב ב-1994 ובשנת 2010 הוקמה מחדש בשלישית. המטה שלה ממוקם בעיר סטברופול. הארמייה משתתפת בפלישה הרוסית לאוקראינה. בהתאם להודעה של אוקראינה ב-25 במרץ 2022 מפקד הארמייה פאבל ריאזנצב נהרג.

## מפקדים
* איוואן זכרקין (אוגוסט 1941 - יוני 1943)
* איוואן גרישין (יוני 1943 - יוני 1945)

## קישורים חיצוניים

* הארמייה ה-49 באתר samsv 

## הערות שוליים

49
49
קטגוריה:יחידות צבא רוסיות
הארמייה ה-50 (ברית המועצות)

**הארמייה ה-50** (ברוסית: **армия я-50**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה באוגוסט 1941 על בסיס יחידות של חזית בריאנסק. באוגוסט 1941 היא כותרה. רק חלק קטן של הארמייה הצליח לצאת מהכיתור.

בנובמבר 1941 הארמייה ה-50 הוקמה מחדש והועברה לחזית הלחימה של קרב מוסקבה. בספטמבר 1943 הארמייה ה-50 הועברה לעתודה ולאחר תגבור יחידותיה נכללו בחזית הבלארוסית השנייה. כחלק של יחידות החזית היא התקדמה מערבה לכיוון בלארוס הסובייטית והגיע לגדות הדנייפר. לאחר חציית הנהר במהלך קרב דנייפר היא המשיכה להתקדם מערבה והשתתפה במבצע בגרטיון.

בתחילת 1945 הארמייה ה-50 הועברה לטובת החזית הבלארוסית השלישית והשתתפה במבצע פרוסיה המזרחית. היא סיימה את הלחימה על שפת הים הבלטי ופורקה בשנת 1945.

## מפקדים
* מיכאיל פטרוב (אוגוסט 1941 - אוקטובר 1941)
* ארקדי ירמקוב (אוקטובר 1941 - נובמבר 1941)
* איוואן בולדין (נובמבר 1941 - פברואר 1945)
* פיודור אוזרוב (פברואר 1945 - מאי 1945)

## קישורים חיצוניים
* הארמייה ה-50 באתר samsv 

50
50
בלגיה באירוויזיון 1986

**[[בלגיה באירוויזיון|בלגיה]] זכתה ב[[אירוויזיון 1986]]** שהתקיים בעיר ברגן שבנורווגיה עם השיר "J'aime la vie" שבוצע על ידי סנדרה קים.

## לפני האירוויזיון
אירוע הגמר הלאומי לבחירת נציגות בלגיה לאירוויזיון 1986 באולפנים של רשת הטלוויזיה RTBF, תחנת הטלוויזיה דוברת הצרפתית של ולוניה וכל תשעת השירים בתחרות היו בשפה הצרפתית, מנחה התחרות היה פטריק דוהאמל, השיר הזוכה נקבע 50 % על ידי חבר שופטים העוסקים בתחום המוזיקה ו-50 % על ידי מדגם של 500 אזרחים בלגיים אקראיים הבאים לייצג את הציבור הבלגי.  

## באירוויזיון

קטגוריה:בלגיה באירוויזיון
קטגוריה:מדינות באירוויזיון 1986
יחסי ג'יבוטי–תימן

**יחסי ג'יבוטי–תימן** הם היחסים הדיפלומטיים הרשמיים שבין **[[ג'יבוטי|רפובליקת ג'יבוטי]]** לבין **[[תימן|הרפובליקה התימנית]]**.

## סקירה כללית
שתי המדינות חברות בליגה הערבית, יש ביניהן שיתופי פעולה רבים במגוון גדול מאוד של תחומים. שיתוף פעולה מרכזי בין שתי המדינות הוא שיתוף פעולה בתחום האנרגיה והחשמל. בין שתי המדינות מפריד מצר קטן של ים, ישנה תוכנית לחבר את ג'יבוטי לתימן באמצעות גשר הדומה לגשר המלך פהד. (כביש מהיר ימי).

ג'יבוטי תומכת במשטר החוקי של תימן במלחמת האזרחים של תימן.

## נציגויות דיפלומטיות
* תימן מיוצגת בג'יבוטי בדרג השגרירות באמצעות שגרירות רשמית שהיא מחזיקה בג'יבוטי, בירת המדינה.
* ג'יבוטי מיוצגת בתימן בדרג השגרירות באמצעות שגרירות רשמית שהיא מחזיקה בצנעא, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
אבו אל-עבאס

[ממוזער|220px|תיאור של פיל מלחמה לבן; [ציור קיר מהמאה ה-12, אצור במוזיאון הפראדו, מדריד, ספרד]]
ממוזער|180px

**אבו אל-עבאס** (לעיתים נכתב **אבול-עבאס**, **אבול-עבאז** או **אבולעבאז**) היה כינויו של פיל אסייתי שניתן במתנה לקיסר האימפריה הקרולינגית קרל הגדול על ידי הח'ליף העבאסי הארון א-רשיד. שם הפיל ואירועים בחייו מתועדים באנאלים הפרנקיים המלכותיים (*Annales regni Francorum*) והוא מוזכר בחיבורו של איינהרד "חיי קרל הגדול" (*Vita Karoli Magni*). עם זאת, בכתבי בית עבאס אין שום אזכור למתנה או לאינטראקציה כלשהי עם קרל הגדול.

אבו אל-עבאס הובא מבגדאד, בירת הח'ליפות העבאסית, בידי יהודי יודע ערבית בשם יצחק היהודי (*Isaac Iudeus*), יליד נרבון שבדרום צרפת. יצחק יצא ב-797 עם משלחת בראשות שני אצילים פרנקים מטעם קרל הגדול אל הח'ליף העבאסי לשם חיזוק הקשרים בין הממלכות. יצחק, שפעל ככל הנראה כמדריך וכמתורגמן של המשלחת, היה היחיד מאנשיה ששרד את הדרך, והוא שליווה את הפיל לאירופה. קרל הגדול התבשר ב-801 על אודות הפיל על ידי שני שליחים – שליחו של הארון א-רשיד ושליחו של האמיר של איפריקיה, אבראהים, מייסד השושלת האע'לבית – וציווה על הזמנת ספינה שתישא את הפיל ויתר המטען מעבר לים, מצפון אפריקה לאירופה.

## מסע הפיל מאסיה לאירופה
חוקרים העלו השערות בנוגע למסלול דרכם של יצחק היהודי והפיל ברחבי אפריקה: 
יצחק והפיל החלו את דרכם וצעדו דרך ירושלים, ולאורך החוף המצרי אל תוך איפריקיה שבה שלט אז האמיר אבראהים אבן אל-אע'לב בחסות בית עבאס. בסיועו של האמיר בעיר קירואן הפליג יצחק ועמו אבו אל-עבאס, ככל הנראה מנמל קרתגו, לאיטליה דרך הים התיכון.

מכל מקום, בכתבי האנאלים הפרנקיים המלכותיים מוזכר כי "יצחק היהודי שב מאפריקה עם הפיל" (*Isaac Iudeus de Africa cum elefanto*) ועגן בפורטו ונרה (ליד ג'נובה) באוקטובר 801. הם בילו את החורף בורצ'לי , ובאביב החלו לצעוד אל מעבר להרי האלפים, לבירתו של הקיסר באאכן, לשם הגיעו ב-20 ביולי 802.

את הפיל שמר קרל הגדול באאוגסבורג שבבוואריה, ופעמים אחדות הציג אותו לאורחיו. הוא שימש כפיל מלחמה ובשנת 804, כשתקף גודפרד, מלך דנמרק, את אחד הכפרים באזור, קרל הגדול לא היסס להשתמש באבו אל-עבאס במאבק נגד הדנים.

אבו אל-עבאס מת בשנת 810, ככל הנראה מדלקת ריאות שלקה בה משלא הסתגל לאקלים הצפוני הקריר של אירופה. בן 40 היה במותו.

## ראו גם
* פיל מלחמה
* יצחק היהודי

## לקריאה נוספת
* אלי אשד, "מסעו של היהודי יצחק והפיל אלעבאס", באתר יקום תרבות, 4 במרץ 2012
* אברהם מרדכי פילו, '''מסעות יצחק היהודי ואבו  הפיל''': בין בגדאד לאאכן אשר בארץ הפרנקים, בימיו של הקיסר קארולוס הגדול, ירושלים: תיבל, 1997 (רומן היסטורי)

קטגוריה:קרל הגדול
קטגוריה:פילים מפורסמים
פורד Thames 400E

**פורד Thames 400E** (באנגלית: **Ford Thames 400E**) היא מכונית מסחרית תוצרת **Ford of Britain** (שם רשמי: **Ford Motor Company Limited**), חברת בת של קונצרן הרכב פורד אשר יוצרה בין השנים 1957–1965 בבריטניה, אוסטרליה וניו זילנד.

יוצרו 187,000 יחידות.

## תצורות
* מסחרית ("פורד Thames 400E", פורד Thames 402E).
* טנדר (Thames 400E).
* מיניבוס (Thames 400E).

## סוגי מנועים
* מנוע בנזין
* מנוע דיזל

## תמונות

קובץ:Ford Thames 400E at Battlesbridge.JPG | "פורד Thames 400E" - מסחרית
קובץ:1964 Thames 400 E 1.7 (18693435564).jpg | "פורד Thames 400E", שנת 1964 - מסחרית 
קובץ:1958 Ford Thames (25002333845).jpg | "פורד Thames 400E" - מסחרית
קובץ:Ford Thames 400E registered October 1964.jpg  | "פורד Thames 400E", שנת 1964 - מיניבוס


קובץ:1960 Ford Thames (14102076751).jpg| "פורד Thames 400E", שנת 1960, טנדר
קובץ:Ford Thames Custom Van - Flickr - mick - Lumix.jpg | "פורד Thames 400E" - מסחרית
קובץ:2015 Detling transport show (16334390113).jpg | "פורד Thames 400E" - טנדר 
קובץ:1962 Ford 402E.jpg | "פורד Thames 400E" - טנדר
קובץ:Thames 400E mit Lotus Rennwagen 4.jpg | "פורד Thames 400E" - טנדר, מבט לתא הנהג 
קובץ:1961 Thames 400E.jpg | "פורד Thames 400E" - טנדר


## ראו גם
* פורד
* פורד Thames 300E
* פורד Thames 307E

## קישורים חיצוניים

* 
* 

## הערות שוליים

Thames 400E
קטגוריה:מכוניות מסחריות
קטגוריה:טנדרים
קטגוריה:מיניבוסים
קטגוריה:כלי רכב שהושקו ב-1957
קטגוריה:מכוניות בריטיות
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
נפאלגאנג'

**נפאלגאנג**' (בנפאלית: **नेपालगञ्ज**) היא בירת מחוז באנקה במערב פרובינציית לומביני במערב נפאל. העיר שוכנת במישור טראי וגובלת בהודו לצפונה של מדינת אוטר פרדש. על פי מפקד האוכלוסין האחרון משנת 2021 אוכלוסיית העיר מנתה 164,444 תושבים והיא העיר הרביעית בגודלה בפרובינציית לומביני (אחרי , בוטוואל וטולסיפור), רוב תושבי העיר הם מוסלמים, אך קיימות מגוון קבוצות אתניות עם תרבויות שונות.

בשנת 1816, לפי הסכם סוגאולי, הייתה נפת באנקה נתונה תחת שליטה בריטית. ב-1858, שטח זה הוחזר לנפאל בתמורה לשירותם של נפאלים בצבא בריטי בזמן המרד ההודי הגדול ב-1857.

נמל תעופה מקומי עם טיסות מקטמנדו ויעדים אחרים בנפאל, משרת את העיר. נפאלגאנג' ממוקמת בסמוך לגבול עם הודו (כ-6 ק"מ מהעיר) ולכן מהווה שער כניסה למדינה לתיירים ולאוטובוסים שבאים מהודו.

## קישורים חיצוניים

* 
* 

## הערות שוליים

קטגוריה:נפאל: ערים
יחסי בנגלדש–פנמה

**יחסי בנגלדש–פנמה** הם היחסים הדיפלומטיים הרשמיים שבין **[[בנגלדש|הרפובליקה העממית של בנגלדש]]** לבין **[[פנמה|הרפובליקה של פנמה]]**. שתי המדינות נהנות מיחסים לבביים והוציאו הצהרה משותפת שבה הן מקוות לשפר את היחסים ביניהן ולהגביר את שיתופי הפעולה.

## ביקורים מדרג גבוה
### מבנגלדש לפנמה
* 2011 - מוחמד מג'רול קוואייס, שר החוץ של בנגלדש, ביקר בפנמה סיטי ונפגש עם גורמים כלכליים במדינה.

## שיתופי פעולה
בשנת 1977 בנגלדש תמכה במעבר ריבונותה של תעלת פנמה לפנמה מארצות הברית דרך אמנות טוריוס-קרטר.

מאחר שפנמה נמצאת במיקום אסטרטגי, ועקב שינוע הסחורות האדיר בה מדי יום. בנגלדש רואה בפנמה כשותפה גדולה ואסטרטגית בתחום הקניות והמשלוחים הבינלאומיים. ב-2013 חתמו שתי המדינות על אמנה שנותנת לבנגלדש עדיפות והטבות בעת שינוע סחורות בתעלת פנמה ובאופן כללי, הטבות לבנגלדש במגזר המשלוחים בפנמה.

ב-2011 משלחת עסקית בנגלדשית ביקרה בפנמה לצורכי עסקים.

## נציגויות דיפלומטיות
* בנגלדש אינה מיוצגת בפנמה בשום דרג, הן בדרג השגרירות והן בדרג הקונסולרי.
* פנמה אינה מיוצגת בבנגלדש בשום דרג, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
הארמייה ה-52 (ברית המועצות)

**הארמייה ה-52** (ברוסית: **армия я-52**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה באוגוסט 1941. באוגוסט 1941 היא התמקמה בקו ההגנה דרומית לנובגורוד. בספטמבר 1941 החזית של הארמייה פוצל וחלקו הועבר לאחריות של הארמייה הרביעית.

הארמייה ה-52 המשיכה בלחימה באזור ובדצמבר 1941 נכללה בכוחות של חזית וולחוב. במהלך שנת 1942 ותחילת 1943 הארמייה ה-52 עשתה מספר ניסיונות לשחרר את העיר נובגורוד אך ללא הצלחה. במאי 1943 היא הועברה לעתודה ולאחר זמן קצר הועברה לגזרת חזית וורונז'. כחלק של יחידות החזית היא התחילה במתקפה ובספטמבר 1943 הגעה עד לגדה המזרחית של נהר הדנייפר. הארמייה הצליחה לחצות את הנהר ולתפוס ראש גשר בגדה המערבית, ולקראת סוף השנה התקדמה לכיוון העיר צ'רקסי.

בינואר-פברואר 1944 יחידות הארמייה ה-52 השתתפו בקרב קורסון-צ'רקאסי, ובמרץ אותה שנה היא התקדמה מערבה עד לעיר בלץ וחצתה את הנהר פרוט. באוגוסט 1944 השתתפה הארמייה במבצע יאשי-קישינב, שהביא למעבר של רומניה למחנה בעלות הברית, ולהשמדת הארמייה הגרמנית השישית בפעם השנייה.

בסוף 1944 הועברה הארמייה ה-52 לשטח פולין וסופחה לחזית האוקראינית הראשונה. בראשית 1945 היא השתתפה במבצע ויסלה-אודר והתקדמה לכיוון ברסלאו, אולם לא הצליחה לכבוש את העיר, שעמדה במצור ממושך.  באביב 1945 יחידות הארמייה ה-52 הועברו מערבה והשתתפו בקרב באוצן במסגרת הקרב על ברלין, ולאחר מכן בקרב פראג.

הארמייה ה-52 פורקה במאי 1945.

## מפקדים
* ניקולאי קליקוב (אוגוסט 1941 - ינואר 1942)
* וסבולוד יאקובלב (ינואר 1942 - יולי 1943)
* קונסטנטין קורוטייב (יולי 1943 - מאי 1945)

## קישורים חיצוניים

* הארמייה ה-52 באתר samsv 

52
52
עמק פנריר

**עמק פנריר** (באנגלית: **Fenrir Valley**) הוא עמק קטן בין קרחון הימדל וקרחון רון ברכס אסגארד שבאנטארקטיקה.

גובהו של העמק 1,768 מטרים מעל פני הים.
## היסטוריה
### מקור השם
שמו של העמק ניתן לו בהתייעצות משותפת של ועדת השמות האנטארקטית של ניו זילנד בהתייעצות עם הוועדה המייעצת לשמות אנטארקטיים.

בדומה לאתרים אחרים ברכס אסגארד, שם העמק מקורו במיתולוגיה הנורדית. פנריר היה זאב שנכבל על ידי טיר.

## לקריאה נוספת
• James D. Muirhead, Giulia Airoldi, James D.L. White, Julie V. Rowland, **[https://jamesdmuirhead.files.wordpress.com/2014/10/pdf3.pdf Cracking the lid: Sill-fed dikes are the likely feeders of flood basalt eruptions]**, **Earth and Planetary Science Letters** 406 (2014) 187–197, PP 189, 193

## קישורים חיצוניים
* עמק פנריר באתר הסקר הגאולוגי של ארצות הברית
* עמק פנריר באתר הגאזט האנטארקטי SCAR של ממשלת אוסטרליה
* עמק פנריר באתר הגאזט האנטארקטי של ממשלת ניו זילנד
* תצלום לוויין של אזור עמק פנריר
* תחזית מזג אוויר עדכנית ארוכת טווח עבור עמק פנריר
** סטטיסטיקות מזג אוויר עבור עמק פנריר

## הערות שוליים

פנריר
פנריר
מרסל ואנטילט

**מרסל ואנטילט** (בצרפתית: **Marcel Céline Gerard Edgard Vanthilt**; נולד ב-24 באוגוסט 1957) הוא זמר ומנחה טלוויזיה בלגי.

## ביוגרפיה
ואנטילט נולד בעיר לומל שבפלנדריה, לאחר התיכון הוא סיים תואר במדעי המדינה בהאוניברסיטה החופשית של בריסל (VUB).

ב-1981 נוסדה הלהקה "'Arbeid Adelt!" שם שימש כסולן וכמנגן בקלידים, בתחילת שנות השמונים החל לעבוד בתחנת הטלוויזיה ההולנדית "VPRO" ובה הגיש בין היתר את הסרט התיעודי העוסק במוזיקה "Big Fun in the Big Town" מ-1987 ועד 1990 התגורר בלונדון והגיש ב-MTV אירופה, תוכניתו המפורסמת ביותר היא "Cokes & Vanthilt" אותה הנחה במשותף עם המגיש הבריטי ריי קוקס, מ-1996 ועד 1998 עבר לגור בארצות הברית ואף הופיע בפרק של חברים.

ב-2005 ביחד עם מאורין לוייס הוא הנחה את תחרות אירוויזיון הילדים שאירחה בלגיה, ב-2002 (לצד אנדריאה קרוננברגס) ו-2006 שימש כשופט ב-"Eurosong", קדם האירוויזיון הבלגי.

## קישורים חיצוניים

* https://www.guido.be/JobsStages/ArticleDetail/tabid/175/ArticleId/3810/Default.aspx

קטגוריה:מנחי טלוויזיה בלגים
קטגוריה:זמרים בלגים
קטגוריה:בוגרי האוניברסיטה החופשית של בריסל (VUB)
קטגוריה:בלגים שנולדו ב-1957
פורד דה-לוקס

**פורד דה-לוקס** (באנגלית: **De Luxe Ford**) היא מכונית סלון מתוצרת יצרנית הרכב האמריקאית **[[פורד]]** אשר יוצרה בין השנים 1937–1940  במספר תצורות בארצות הברית.

## תצורות
* 2 דלתות - סדאן.
* 2 דלתות - קופה.
* 2 דלתות - קבריולה.
* 4 דלתות - קבריולה.
* 2 דלתות - טנדר.
* 2 דלתות - מסחרית.
* 2 דלתות - סטיישן
* 4 דלתות - סטיישן.
* 4 דלתות - "Phaeton body" .
* 4 דלתות - אמבולנס.

## תמונות

קובץ:Ford Deluxe V8 Sedan 1939 (8955393656).jpg | "פורד דה-לוקס", שנת  1939 - סלון, 4 דלתות
קובץ:1938 Ford Deluxe Sedan.jpg | "פורד דה-לוקס", שנת  1938 - סלון, 4 דלתות
קובץ:1936 Ford Deluxe 5 window Coupe (16195646341).jpg | "פורד דה-לוקס", שנת 1936 - קופה
קובץ:1939 Ford Model 91A 77B De Luxe Coupe PCB718 2.jpg | "פורד דה-לוקס", שנת 1939 - קופה
קובץ:1941 Ford Model 11A 79 Station Wagon PAG643.jpg | "פורד דה-לוקס" - סטיישן
קובץ:1939 Ford Deluxe Convertible (15575256034).jpg | "פורד דה-לוקס", שנת 1939  - קבריולט
קובץ:Ford Deluxe 1940 Convertible LSideRear Lake Mirror Cassic 16Oct2010 (14854264006).jpg | "פורד דה-לוקס", שנת 1940  - קבריולט
קובץ:Ford Deluxe 1940 Convertible HeadOn Lake Mirror Cassic 16Oct2010 (14690722377).jpg | "פורד דה-לוקס", שנת 1940  - קבריולט
קובץ:1939 Ford Deluxe V8 Tudor sedan (5409379935).jpg | "פורד דה-לוקס", סדאן, שנת 1939 - מבט לתא הנהג
קובץ:1936 Deluxe Ford Pickup (unrestored).jpg | "פורד דה-לוקס", שנת 1936 - טנדר
קובץ:Ford Deluxe (5899011193).jpg | "פורד דה-לוקס" - טנדר


## ראו גם
* פורד

## קישורים חיצוניים

* 
* 

## הערות שוליים

דה לוקס
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1937
קטגוריה:מכוניות אמריקאיות
יחסי בהוטן – סן מרינו

**יחסי בהוטן–סן מרינו** לא מתקיימים בין **[[בהוטן|ממלכת בהוטן]]** לבין **[[סן מרינו|הרפובליקה המרוממת של סן מרינו]]** עקב סגירותה של בהוטן בפני העולם. אזרחים סן מרינזיים מעטים ואחדים בשנה מגיעים לבהוטן לביקורים וטיולים, וגם מהם נדרשת אשרה ותשאול ביטחוני מקיף ביותר. גם סן מרינו מצידה סוגרת את שעריה בפני אזרחים ותיירים בהוטנים, כשמעטים כאלו מגיעים, אם בכלל.

## נציגויות דיפלומטיות
כאמור, בין שתי המדינות אין יחסים דיפלומטיים, אך ישנו קשר בין הלאומים הסן מרינזים והבהוטנים, לפיכך יש צורך בנתינת שירותים קונסולריים. שירותים קונסולריים של שתי המדינות ניתן לקבל בשגרירות הקרובה ביותר של המדינה השנייה - השגרירות הסן מרינזית ביפן או אינדונזיה והשגרירות הבהוטנית בבלגיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רפי סער

[ממוזער|290px|סער [המחאה נגד ממשלת ישראל השלושים ושבע|בהפגנה כנגד הרפורמה המשפטית, 20 בפברואר 2023]]
**רפי סער** (נולד ב-25 בספטמבר 1967) הוא פוליטיקאי ומנהל ישראלי המכהן כראש עיריית כפר סבא החל מ-2018. בין השנים 1994–2004 כיהן במספר תפקידים בעיריית כפר סבא.

## ביוגרפיה
סער נולד בבית היולדות הישן בכפר סבא ב-1967 בשם "רפאל סעדון". הוא גדל בעיר ולמד בבית ספר התיכון "כצנלסון" שבה. בצבא שירת בחיל ההנדסה.

סער עבד בהסתדרות, עד שב-1994 עבר לעבוד בעיריית כפר סבא, עת מונה לראש מינהלת אזורי התעשייה ופרויקט "מחיר למשתכן" בשכונת הדרים. לאחר מכן, מונה לעוזרו האישי של יצחק ולד כסמנכ"ל, ובהמשך ב-2002 מונה למנכ"ל העירייה. ולד החליט שלא להתמודד בבחירות של 2003 ועם בחירתו של יהודה בן חמו לתפקיד ראש העיר, סער סיים את תפקידו בעירייה בתחילת 2004.

בשנת 2008 התמודד על תפקיד ראש מועצת כוכב יאיר-צור יגאל, אך הפסיד לראש המועצה המכהן באותה עת, יעקב ממן. סער שימש כחבר מועצה באופוזיציה.

מ-2009 עד 2014 שימש כמנכ"ל עיריית הוד השרון. אחר כך, עבד במשרד התקשורת כראש מטה המנכ"ל ובהמשך, כיועץ ומנהל ברשות מקרקעי ישראל ובמשרד הפנים.

באפריל 2024 נבחר סער לשמש כיו״ר אשכול רשויות השרון. מסגרת של שיתופי פעולה בין הרשויות המקומיות בשרון בתחומי הביטחון, הסביבה, הכלכלה, החברה והתשתיות.

### ראש עיריית כפר סבא
ב-12 ביולי 2018 הכריזה מפלגת העבודה על תמיכתה בסער לראשות עיריית כפר סבא. ב-30 באוקטובר 2018 התמודד מול מספר מועמדים וביניהם יוסי סדבון, וב-13 נובמבר 2018 הם עלו לסיבוב השני. סער זכה בכ-53.2 אחוזים מהקולות והוא מכהן מאז כראש עירית כפר סבא.

בבחירות 2024 התמודד לכהונה נוספת וקיבל 46.89% מהקולות, בפער של 757 קולות מהדר לביא, ונבחר להמשיך ולכהן בראשות עיריית כפר סבא לחמש שנים נוספות. למועצת העיר, רשימתו קיבלה 4 מנדטים.

## חיים אישיים
סער הוא בעל תואר ראשון במדעי המדינה ובסוציולוגיה ותואר שני במנהל עסקים - שניהם מאוניברסיטת בר-אילן ובוגר המכון לשלטון מקומי

סער נשוי למיטל ואב לשלושה.

## קישורים חיצוניים

* 
* 

## הערות שוליים

קטגוריה:ראשי עיריית כפר סבא
קטגוריה:בוגרי בית הספר ברנר (כפר סבא)
קטגוריה:בוגרי תיכון כצנלסון
קטגוריה:בוגרי אוניברסיטת בר-אילן
קטגוריה:מתמודדים בבחירות לרשויות המקומיות בישראל
קטגוריה:מנכ"לים ישראלים
קטגוריה:חיילי חיל ההנדסה הקרבית
קטגוריה:ישראלים שנולדו ב-1967
יחסי טאיוואן–לטביה

**יחסי טאיוואן–לטביה** הם היחסים הדיפלומטיים הרשמיים שבין **[[טאיוואן|הרפובליקה הסינית]]** לבין **[[לטביה|רפובליקת לטביה]]**.

## היסטוריה
היחסים בין הרפובליקה הסינית לרפובליקת לטביה כוננו בשנת 1923 כאשר הכירה הרפובליקה הסינית (ששלטה אז בשטח כל סין) בלטביה דה יורה. לאחר כיבוש המדינות הבלטיות על ידי ברית המועצות בשנת 1940 הייתה הרפובליקה הסינית מבין המדינות היחידות בעולם שלא הכירו בריבונותה של ברית המועצות שם, כאשר היא מתייחסת ללטביה בתור מדינה עצמאית לחלוטין במשך כל שנותיה כרפובליקה קומוניסטית.

לאחר פירוק ברית המועצות בשנת 1991 וחזרת עצמאותה של לטביה, כוננה לטביה יחסים עם הרפובליקה העממית של סין, מה שדרש ממנה לנתק כל קשר עם ידידתה הרפובליקה הסינית שבינתיים הפכה לטאיוואן. שתי המדינות שומרות על היחסים ביניהן בצורה לא פורמלית ומסחרית בעיקר.

## נציגויות דיפלומטיות
* טאיוואן אינה מיוצגת בלטביה בדרג השגרירות והן בדרג הקונסולרי. היא מיוצגת בלטביה באמצעות משרד ייצוגי ללא דרג דיפלומטי הממוקם בבירה ריגה.
* לטביה אינה מיוצגת בטאיוואן בדרג השגרירות והן בדרג הקונסולרי. היא מיוצגת בטאיוואן באמצעות משרד ייצוגי ללא דרג דיפלומטי הממוקם בבירה טאיפיי.

## הערות שוליים

קטגוריה:ערכים ללא קטגוריות פיזיות - יחסי חוץ
म

ממוזער|מרכז|הגיית האות म
**म - מָה** היא האות ה-36 והעיצור ה-25 (אחרי **[[भ]]**) באלפבית הדוונאגרי. המקבילה העברית הקרובה ביותר היא האות העברית מ'. האות הבאה אחריה היא האות **[[य]]**.

קטגוריה:כתב דוואנגרי
יחסי טאיוואן – סאו טומה ופרינסיפה

**יחסי טאיוואן–סאו טומה ופרינסיפה** הם היחסים הדיפלומטיים הרשמיים בין **[[טאיוואן|הרפובליקה הסינית]]** לבין **[[סאו טומה ופרינסיפה|הרפובליקה הדמוקרטית של סאו טומה ופרינסיפה]]**. היחסים בין שתי המדינות כוננו בשנת 1997 ונותקו בשנת 2016.

## היסטוריה
היחסים הדיפלומטיים בין הרפובליקה הדמוקרטית של סאו טומה ופרינסיפה לבין הרפובליקה העממית של סין כוננו ב-12 ביולי 1975, יום קבלת עצמאותה. ב-6 במאי 1997 הודיעה סאו טומה ופרינסיפה כי היא רואה בטאיוואן כממשלה הסינית הלגיטימית. ב-11 ביולי באותה השנה הודיעה הרפובליקה העממית של סין כי היא משעה את היחסים עם סאו טומה ופרינסיפה עד להודעה חדשה וביטלה את כל ההסכמים שנחתמו בין שתי המדינות עד אותה העת.

בנובמבר 2013 התחממו היחסים בין הרפובליקה העממית של סין לסאו טומה ופרינסיפה ונפתח משרד ייצוגי-כלכלי סיני בסאו טומה ופרינסיפה עד שב-20 בדצמבר 2016 ניתקה סאו טומה ופרינסיפה את יחסיה עם הרפובליקה הסינית (טאיוואן). שישה ימים לאחר מכן, ב-26 בדצמבר 2016 חתמו שר החוץ הסיני וואנג יי ושר החוץ של סאו טומה ופרינסיפה אורבינו בוטלו על הסכם חידוש היחסים הדיפלומטיים הרשמיים שבין המדינות. כך נותקו כליל היחסים בין הרפובליקה הסינית לסאו טומה ופרינסיפה.

## נציגויות דיפלומטיות
בעבר החזיקה סאו טומה ופרינסיפה שגרירות ברפובליקה הסינית והרפובליקה הסינית החזיקה גם היא שגרירות בסאו טומה ופרינסיפה, לאור ניתוק היחסים הדיפלומטיים הרשמיים שהיו בין שתי המדינות נסגרו שתי הנציגויות.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טאיוואן–טובאלו

[ממוזער|נשיאת טאיוואן [צאי אינג-ון נפגשת עם ראש ממשלת טובאלו אנלה סופואגה בטאיפיי, אוקטובר 2017]]
**יחסי טאיוואן–טובאלו** הם היחסים הדיפלומטיים הרשמיים שבין **[[טאיוואן|הרפובליקה הסינית]]** לבין **[[טובאלו]]**.

## היסטוריה
טובאלו הייתה המדינה הראשונה מאיי האוקיינוס השקט לכונן יחסים דיפלומטיים רשמיים עם הרפובליקה הסינית, היא אף מכונה באמצעי התקשורת של הרפובליקה הסינית "בעלת הברית הוותיקה ביותר". היחסים בין שתי המדינות כוננו בשנת 1979.

טובאלו תמכה בהצעתה של הרפובליקה הסינית להצטרף לארגון האומות המאוחדות, והיא תומכת על בסיס קבוע בהצעות בעניינה המועלות לפרקים. בתמורה עוזרת לה טאיוואן במגוון תחומים בראשם האקולוגיה של האיים, רפואה וחיבור לרשת האינטרנט.

ב-25 בדצמבר 1998 הוקמה בטובאלו השגרירות הטאיוואנית. זוהי השגרירות היחידה על האיים מתוך שלוש נציגויות דיפלומטיות - קונסוליה צרפתית ומשרד ייצוג אוסטרלי.

בשנת 2006 ניסתה הרפובליקה העממית של סין להפוך את טובאלו לבעלת בריתה, אולם טובאלו הגיבה לניסיון זה בעמידה מוחלטת לצדה של טאיוואן. היא אמרה ש"יחסיה עם הרפובליקה הסינית הם חזקים ביותר, שום גורם, וגם לא סין היבשתית (קרי, הרפובליקה העממית של סין), ימוטט אותם. יחסינו עם סין היבשתית הם חלשים עד זניחים".

ב-14 במרץ 2013 נפתחה שגרירותה של טובאלו בטאיפיי, כך הפכה הרפובליקה הסינית למדינה השלישית בעולם לארח שגרירות טובאלואנית.

## נציגויות דיפלומטיות
* הרפובליקה הסינית מיוצגת בטובאלו בדרג השגרירות באמצעות שגרירות רשמית שהיא מחזיקה בפונאפוטי, בירת המדינה.
* טובאלו מיוצגת ברפובליקה הסינית בדרג השגרירות באמצעות שגרירות רשמית שהיא מחזיקה בטאיפיי, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הרכבת הקלה של משהד

**הרכבת הקלה של משהד** (בפרסית: **قطار شهری مشهد**) היא מערכת של 4 קווי רכבת קלה בעיר משהד שבאיראן. כיום, רק 2 קווים פעילים. קו נוסף נמצא בבנייה וקו אחר בשלבי תכנון.

בניית הקו הראשון החלה בשנת 1999. הקו הראשון נחנך ב-12 במרץ 2011.

## קווים
### קו מספר 1
הקו הראשי של המערכת והארוך ביותר בה (24 ק"מ) ויש בו 24 תחנות:

### קו מספר 2
אורכו של קו זה הוא 10.4 ק"מ ויש בו 9 תחנות ומתוכננות עוד 4.

## קישורים חיצוניים

* 

## הערות שוליים

קטגוריה:רכבת קלה
קטגוריה:איראן: רכבות
קטגוריה:משהד
אלי טמפוסי

**אלכסנדרה טמפוסי** (באנגלית: **Alexandra Tamposi**, נולדה ב-17 בנובמבר 1989) היא זמרת-יוצרת אמריקאית, אשר כתבה שירים עבור אמנים רבים כדוגמת ביונסה, קלי קלרקסון, כריסטינה אגילרה, ריטה אורה וכולי.

טמפוסי אף הייתה לאחת מכותבי הלהיט "Havana", אשר הצליח לכבוש את פסגת מצעד הבילבורד הוט 100.

## ביוגרפיה
אלי טמפוסי נולדה ב-17 בנובמבר 1989, בוסט פאלם ביץ', ארצות הברית. כמו כן, היא נכדתו של איש העסקים והיזם סמואל א. טמפוסי, בעל שורשים ארומנים (טמבוזי או טמפוסי).

## קריירה
בשנת 2008, כתבה טמפוסי את שירה הראשון "Save The Hero", עבור ביונסה. השיר נכלל באלבומה השלישי של ביונסה, *[[I Am... Sasha Fierce]]*. לאחר מכן, כתבה את "Already There", עבור ג'ון וסט, את הלהיט "" עבור קלי קלרקסון, ואת "Around The World" ו-"Empty Words" עבור כריסטינה אגילרה.

בהמשך, כתבה את "Glitter Ain't Gold" עבור גארי קלארק. בשנת 2013, כתבה את "Never Been Hurt" עבור דמי לובאטו, את "Overdose" עבור סיארה, ואת "Hey Love" עבור קוודרון. שנה לאחר מכן, כתבה שירים עבור ואן דיירקשן, סדריק ג'רוואה, ליאה מישל וכדומה. בשנת 2015 ו-2016, כתבה שירים עבור בי מילר, רוזי קריין, סיארה, ברוק קנדי ודי ג'יי סנייק.

בשנת 2017, כתבה מספר להיטים כדוגמת "It Ain't Me" עבור קייגו וסלינה גומז, "Havana" עבור קמילה קביו, ו-"Lonely Together" ו-"Anywhere" עבור ריטה אורה ואביצ'י. לאחר שנה, כתבה את "For You" עבור ליאם פיין וריטה אורה, "Thru Your Phone" עבור קארדי בי, "Girls" עבור ריטה אורה ושירים נוספים.

## שירים שכתבה, הלחינה או הפיקה
[ממוזער|260x260px|[ריטה אורה, לה אלי טמפוסי כתבה את ארבעת הלהיטים Lonely Together, For You, Girls, ו-Let You Love Me.]]
[ממוזער|260x260px|[קמילה קביו לה אלי טמפוסי כתבה את הלהיט הבינלאומי "Havana".]]

## פרסים ומועמדויות

## קישורים חיצוניים

* 

## הערות שוליים

קטגוריה:פזמונאיות אמריקאיות
קטגוריה:זמרות-יוצרות אמריקאיות
קטגוריה:אמריקאים ממוצא רומני
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
יחסי טאיוואן–צ'כיה

**יחסי טאיוואן–צ'כיה** הם היחסים הדיפלומטיים הרשמיים שבין **[[טאיוואן|הרפובליקה הסינית]]** לבין **[[צ'כיה|הרפובליקה הצ'כית]]**.

## היסטוריה
הרפובליקה הסינית וצ'כיה לא מקיימות כיום יחסים דיפלומטיים רשמיים, עם זאת, הן ניהלו בגלגוליהן הקודמים אינטראקציה אחת עם השנייה. משנת 1931 עד שנת 1949 ניהלו הרפובליקה הסינית והרפובליקה הצ'כוסלובקית הראשונה יחסים דיפלומטיים מלאים ותקינים. בשתי המדינות הפך המשטר לקומוניסטי בתאריכים קרובים.

לאחר ההפיכה בסין ניתקה צ'כוסלובקיה את יחסיה עם הרפובליקה הסינית היושבת בטאיוואן והחלה לנהל יחסים לא רשמיים עם הרפובליקה העממית של סין. בשנת 1979 החלו הרפובליקה העממית של סין וצ'כוסלובקיה לקיים יחסים דיפלומטיים רשמיים ומלאים כאשר צ'כוסלובקיה הסכימה להכיר במדיניות סין האחת, היחסים בין טאיוואן לצ'כוסלובקיה נותקו כליל ולא התקיימו אף מגעים בין המדינות. כיום בין טאיוואן לצ'כיה ישנם יחסים כלכליים לא רשמיים ושתי המדינות מחזיקות נציגויות בשנייה.

## נציגויות דיפלומטיות
* טאיוואן אינה מיוצגת בצ'כיה בדרג השגרירות והן בדרג הקונסולרי. היא מיוצגת בצ'כיה באמצעות משרד ייצוגי ללא דרג דיפלומטי הממוקם בבירה פראג.
* צ'כיה אינה מיוצגת בטאיוואן בדרג השגרירות והן בדרג הקונסולרי. היא מיוצגת בטאיוואן באמצעות משרד ייצוגי ללא דרג דיפלומטי הממוקם בבירה טאיפיי.

## קישורים חיצוניים

* Czech Economic and Cultural Office
* Taipei Economic and Cultural Office in the Czech Republic

## הערות שוליים

קטגוריה:ערכים ללא קטגוריות פיזיות - יחסי חוץ
טובים מאיתנו

**טובים מאיתנו** (ברוסית: **Лучше, чем люди**; מילולית: **טובים מבני אדם**) הוא סדרת מותחן מדע-בדיוני רוסית אשר נוצרה על ידי אנדריי יונקובסקי, בהפקת חברת Yellow, Black and White וחברת ספוטניק ווסטוק הפקות (Спутник Восток Продакшн) עבור שירות וידאו על פי דרישה START.ru (אחד משירותי הזרמת מדיה הגדולים ברוסיה) והערוץ הראשון ברוסיה.

הסדרה זכתה אומנם לשבחי המבקרים לאחר שידור פרק הבכורה והושוותה לסדרת הרובוטים השוודית "אנשים אמיתיים", אך רבים ראו בה פלגיאט ששאב השראה ברורה ממשחק המחשב "". הסדרה נרכשה להפצה על ידי נטפליקס שתרגמה אותו ל-25 שפות והיא משווקת כסדרה מקורית מבית נטפליקס בכל המדינות, למעט ברוסיה וסין.

הסדרה זכתה בפרס התאחדות מפיקי הקולנוע והטלוויזיה 2019 בקטגוריית האפקטים הוויזואליים הטובים ביותר (UnitFive) ועבודת האיפור הטובה ביותר. 

## עלילה
הסיפור מתרחש בעיר עתידנית בשנת 2029, אשר בה האנדרואידים משרתים את האוכלוסייה בתפקידים שונים, לאחר כשהרובוטים החלו סוף סוף לעזור לאנשים ואפילו להחליף אותם בעבודות שונות.

העיר הגדולה, שבה הסדרה מתרחשת, מוצפת אנדרואידים. הם מגדלים את הילדים, עובדים כנהגים ומאבטחים, והם מסוגלים לחשוב ולהרגיש אמפתיה. רובוט בשם אריסה מתחילה פתאום להתנהג באופן אנושי ולעיתים נדמה שהיא יותר אינטליגנטית מאשר שאר האנשים סביבה. 

הסדרה מעלה את השאלה: האם האדם נעלה על הרובוט בעל הרגשות, או ההפך.

## שחקנים ודמויות
* **אריסה** (פאולינה אנדרייבה)
* **גאורגי** (קיריל קיארו)
* **ויקטור** (אלכסנדר אוסטיוגוב)
* **אלה** (אולגה לומונוסובה)
* **בארס** (אלכסנדר קוזנצוב)

## קישורים חיצוניים
*  

* קדימון הסדרה בערוץ הווידאו של ערוץ 1 הרוסי באתר יוטיוב

## הערות שוליים

קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
קטגוריה:סדרות דרמה רוסיות
קטגוריה:סדרות דרמה המשכיות
קטגוריה:סרטי רובוטים
קטגוריה:סדרות מדע בדיוני רוסיות
קטגוריה:שירות הווידאו START: תוכניות וסדרות
ליברה חברה לביטוח

**ליברה חברה לביטוח בע"מ** היא חברת ביטוח ישראלית, העוסקת בביטוח כללי וביטוח חיים ומשווקת מגוון מוצרים, בהם: ביטוח רכב, ביטוח משכנתה, ביטוח דירה, ביטוח חיים (ריסק), ביטוחי עסק, ביטוח חיות מחמד, ביטוח נסיעות לחו"ל וכו'). ביוני 2021 החלו ניירות הערך של החברה להיסחר בבורסה לניירות ערך בתל אביב.

## היסטוריה
החברה נוסדה בדצמבר 2017 על ידי אתי אלישקוב, שהיא בעלת השליטה ומנכ"לית החברה. משרדי החברה ממוקמים בחולון.

במאי 2018 קיבלה החברה רישיון מבטח, ובאוקטובר 2018 השיקה את פעילותה לציבור הרחב. תחילה מכרה ביטוח רכב.

במאי 2019 השיקה החברה ביטוחי דירה, ומאז השיקה גם ביטוחי עסק, ביטוח חיות מחמד, ביטוח נסיעות לחו"ל וכן, ביטוחי חיים וביטוחי משכנתא..

ביוני 2021 הונפקה החברה בבורסה לניירות ערך בתל אביב, לפי שווי של 450 מיליון ש"ח (לפני הכסף).

בפברואר 2024 השיקה החברה אפליקציה בשם "Chik", המספקת ביטוח רכב יומי לנהגים צעירים.

## פעילות
החברה משווקת את שירותיה באמצעות אתר אינטרנט ומוקד טלפוני. החברה מבטיחה למבוטחיה שיתוף ברווחי החברה.

החברה מאפשרת לקבל את כל השירותים באופן דיגיטלי באמצעות האינטרנט, החל משלב רכישת הביטוח, דרך ביצוע פעולות שירות וטיפול באירועים ביטוחיים, ועד סיום הטיפול בתביעות.

החברה פועלת במודל של שיתוף מבוטחים ברווחים, על בסיס חישוב של אחוז הרווח הנקי מהפרמיה על בסיס דוחותיה הכספיים השנתיים. רבע מהאחוז המתקבל מחולק למבוטחים באמצעות הנפקת ליברות לארנק הדיגיטלי של המבוטח, אשר יהיו ניתנות להמרה לשקלים ולמימוש לאחר שנה.

לליברה הסכמים עם מספר מבטחות משנה, ביניהם קבוצת הביטוח "סוויס רה".

## קישורים חיצוניים
* 
* 
* עמית בר, רק בדיגיטל: חברת הביטוח ליברה תספק ביטוחי רכב ודירה לפי מודל פרסונלי (וכנראה זול יחסית), באתר HON, אוקטובר 2018
* 
* 
* 
* 
* 
* 
* 
* 
* 
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות ביטוח ישראליות
קטגוריה:חולון: חברות
קטגוריה:ישראל: חברות שהוקמו ב-2017
מארי-קלמנס פייס

**מארי-קלמנס פייס** (בצרפתית: **Marie-Clémence Paes**; נולדה בשנת 1959) היא מפיקה ובמאית קולנוע צרפתית-מדגסקרית. בקרדיטים של סרטים מסוימים, היא רשומה עם השם **קלמנס פייס**.

## ביוגרפיה
בשנת 1988, מארי-קלמנס פייס הקימה עם קיסר פייס  (במאי קולנוע ברזילאי-צרפתי) חברת הפקה עצמאית ליצירת סרטים. היא הפיקה וביימה סרטים תיעודיים רבים, שעוסקים בנושאים חברתיים ונלחמים בקלישאות. בסרטים המעורבים האלה, למוזיקה היה תפקיד חשוב, והשתמשו בה לעיתים קרובות כאלמנט רלוונטי. הסרטים אלה זכו במספר פרסים בפסטיבל "קולנוע אמיתי" .

בשנת 2012, מארי-קלמנס פייס לקחה חלק בבימוי הסרט התיעודי "L'Opéra du bout du monde" (בתרגום חופשי לעברית: אופרה בסוף העולם), סרט תיעודי זה מספר על יצירת אופרה עכשווית, המספרת על בואם של הקצינים של לואי הארבעה עשר באיי האוקיינוס ההודי.

כיום, מארי-קלמנס פייס מתגוררת בפריז.

## פילמוגרפיה
### כבמאית סרטים
* 1989: "Angano... Angano... Nouvelles de Madagascar", סרט תיעודי באורך 63 דקות.
* 2012: "L’opéra du bout du monde", סרט תיעודי עלילתי באורך 96 דקות.
* 2015: "Passé sous silence", סרט תיעודי.

### כמפיקת סרטים
* 1992: "Aux guerriers du silence", סרט תיעודי.
* 2000: "Saudade do Futuro", סרט תיעודי.
* 2004: "Mahaleo", סרט תיעודי באורך 102 דקות, של הבמאים סזאר פייס  וריימונד רג'ונריבלו .
* 2005: "Le sifflet", סרט קצר.
* 2006: "Batuque, l'âme d'un peuple", סרט תיעודי של הבמאי חוליו סילבאו טאבארס.
* 2014: "Ady Gasy", סרט תיעודי.
* 2016: "Songs for Madagascar", סרט תיעודי.

## קישורים חיצוניים

## הערות שוליים

קטגוריה:מפיקי קולנוע צרפתים
קטגוריה:במאיות קולנוע צרפתיות
קטגוריה:במאי סרטים תיעודיים צרפתים
קטגוריה:אפריקה: קולנוע
קטגוריה:צרפתיות שנולדו ב-1959
התזמורת הסימפונית של טוקיו

**התזמורת הסימפונית של טוקיו** (ביפנית: **東京 交響 楽 団**) היא תזמורת סימפונית יפנית שמושבה המנהלי נמצא בקווסאקי. התזמורת מציעה סדרות קונצרטים למנויים באולם הבית שלה, אולם הקונצרטים ע"ש מוזה קאווסאקי, וכן בסאנטורי הול, באולם הקונצרטים של התיאטרון המטרופוליטני של טוקיו ובטוקיו אופרה סיטי. בנוסף, היא משמשת כתזמורת האופרה עבור הפקות אופרה נבחרות בתיאטרון הלאומי החדש של טוקיו.

## היסטוריה
התזמורת נוסדה בשנת 1946 בשם התזמורת הסימפונית של טוהו, ונתנה את הופעתה הראשונה ב-14 במאי 1946 בניצוחו של היטושי אואדה. תזמורת טוהו החלה בפעילות במשרה מלאה בשנת 1947, החל מ-29 בספטמבר 1947 עם ביצועים של בטהובן בניצוחו של הידמרו קונואה. התזמורת אימצה את שמה הנוחכי בשנת 1951, בחסות "רדיו טוקיו". במאי 1956, "קרן התזמורת הסימפונית של טוקיו" קיבלה על עצמה את ניהול האנסמבל. במרץ 1964, הקרן פורקה, והתזמורת אורגנה מחדש תחת הנהלה חדשה ועצמאית. קרן חדשה עבור התזמורת הוקמה מחדש בשנת 1980.

למאסאשיי יודה  היו יחסי עבודה קבועים עם התזמורת בין השנים 1946 ל-1964. קאזויושי אקייאמה היה המנהל המוזיקלי והמנצח הראשי הראשון של התזמורת, וכיהן בתפקיד זה מ-1964 עד 2004. הוברט זודאנט היה המנהל המוזיקלי הלא-יפני הראשון של התזמורת, מ-2004 עד 2014. המנהל המוזיקלי הנוכחי של התזמורת הוא ג'ונתן נוט, המכהן מאז 2014. נוט צפוי לסיים את כהונתו כמנהל המוזיקלי של התזמורת במרץ 2026.

ביולי 2014, לורנצו ויוטי ניצח על התזמורת לראשונה כמנצח אורח. ויוטי חזר לארבע הופעות נוספות כמנצח אורח עם התזמורת: ב-2016, פעמיים ב-2019, וב-2023. באוגוסט 2024, התזמורת הכריזה על מינויו של ויוטי למנהל המוזיקלי הבא שלה, החל מעונת 2026–2027, עם חוזה ראשוני לשלוש שנים.

התזמורת הקליטה את הפסקול המוזיקלי לסרט "שובו של גודזילה" משנת 1984.

## מנצחים ראשיים
* הידמרו קונואה
* מאסאשיי יודה (1945 - 1964)
* קאזויושי אקייאמה (1964 - 2004)
* הוברט זודאנט (2004 - 2014)
* ג'ונתן נוט (2014 - ממשיך)
* לורנצו ויוטי (מיועד, צפוי לנצח מעונת 2026 - 2027)

## קישורים חיצוניים

* 

תזמורת סימפונית
טוקיו
טוקיו
טוקיו
Never Forget You (שיר של מריה קארי)

"**Never Forget You**" (בעברית: **לעולם לא אשכח אותך**) הוא שיר של הזמרת מריה קארי מתוך אלבומה השלישי Music Box. השיר לא יצא כסינגל עצמאי מהאלבום אלא בתור בי-סייד של השיר "Without You" אשר יצא כסינגל השלישי מהאלבום ב-22 בפברואר 1994.

השיר הגיע למקום השלישי במצעד הבילבורד הוט 100.

## כתיבה
השיר נכתב על ידי קארי עצמה וזמר ה-R&B בייבי פייס והופק גם על ידי השניים ביחד עם דארלי סימונס. מבחינה לירית בשיר קארי מדברת על כך שלמרות שנפרדה מבן זוגה היא לעולם לא תשכח אותו. לשיר לא יצא קליפ רשמי מה שהפך אותו לסינגל הראשון בקריירה שלה שלא קיבל קליפ באותה תקופה.

## ביקורות
דייוויד בראון מ-Entertainment Weekly כתב על השיר: "בלדה חסרת טעם אשר מבזבת את הכישרון של מפיק ה-R&B בייבי פייס".

## הצלחה מסחרית ובמצעדים
באותה תקופה בה השיר יצא בילבורד אסרו על הכנסת שירים שיוצאים כבי-סייד למצעד ולכן השיר לא נכנס למצעד הבילבורד הרשמי של ארצות הברית. בארצות הברית השיר הוגדר ביחד עם השיר "Without You" תחת השם "Without You" / "Never Forget You" ולכן בארצות הברית השיר קיבל מעמד זהב בעקבות המכירות של "Without You". שני השירים יחדיו שוחררו רק בארצות הברית ולכן השיר לא הצליח להתברג לא להימכר במדינות אחרות בעולם.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירים שנכתבו על ידי מריה קארי
קטגוריה:שירים שהופקו על ידי בייביפייס
קטגוריה:שירים על בדידות
קטגוריה:בלדות משנות ה-1990
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
סטיבן בוקסר

**סטיבן בוקסר** (באנגלית: **Stephen Boxer**; נולד ב-19 במאי 1950) הוא שחקן קולנוע, טלוויזיה ותיאטרון אנגלי.

## ביוגרפיה
בוקסר נולד בסידקאפ שבמחוז קנט באנגליה. תפקידו הידוע ביותר הוא בדמות ג'ו באופרת הסבון של BBC One "רופאים". ב-2008 לקח פסק זמן מהסדרה כדי לשחק בתפקיד פטרוציו בהפקה של הלהקה השייקספירית המלכותית למחזה "אילוף הסוררת", ובנובמבר 2010 חזר לשחק בסדרה בפרקים אחדים.

בוקסר כיכב בסדרות דרמה בלשיות, ובהן בשלוש עונות של הסדרה "החשוד העיקרי". הוא הגיש תוכנית ילדים בטלוויזיה בשם  ביחד עם בריל ריד, ובתוכנית ההמשך "Mooncat and Co", בה הצטרפו אליו שחקנים כגון פאט קומבס, פאם איירס, פטסי רולנדס ווילף לון. בוקסר השתתף בדוקו-דרמה "A Royal Scandal" של ה-BBC. ב-2005 גילם את מר סמית' בעיבוד לרומן "ימי בית הספר של טום בראון", ואת לורד מלוויל בסדרה "Garrow's Law". עוד הופיע בפרקים בסדרות "חדר מיון", "לות'ר", "רציחות במידסומר", "האב בראון", "The Honourable Woman", ובסדרה "אנושיים".

ב-2012 הופיע בוקסר בתפקיד פרסיסקו דה אגייאר בהפקה של הלהקה השייקספירית המלכותית למחזה "הכפירה שבאהבה" מאת הלן אדמונדסון. ממאי עד אוקטובר 2013 הופיע בתפקיד הראשי בהפקה של המחזה "טיטוס אנדרוניקוס". מינואר עד יולי 2014 גילם בוקסר את גלוסטר במחזה "המלך ליר" מאת ויליאם שייקספיר. בין אוקטובר 2016 למרץ 2017 עבד עם חברת From Software ודיבב דמויות במשחק הווידאו Dark Souls III. עוד שיחק בתפקיד קפטן ריברס בעיבוד הבימתי של הרומן "Regeneration" מאת פאט בארקר. ב-2018 הופיע בפרק בסדרה "סנס8" של נטפליקס.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:זוכי פרס גילדת שחקני המסך - שחקנים
קטגוריה:אנגלים שנולדו ב-1950
בוא

"**בוא**" הוא הסינגל השישי מתוך האלבום "ימי התום" שהוקלט על ידי הזמרת-יוצרת הישראלית ריטה, שיצא לאור בספטמבר 1988. השיר נכתב על ידי מירי פיגנבוים, הולחן ועובד על ידי רמי קליינשטיין.

לדברי ריטה, "השיר הגיע ממש ברגע האחרון לאלבום. עשינו חזרות על כל שירי האלבום, וערב לפני שנכנסנו לאולפן ההקלטות כדי להקליט הכל, רמי פתאום אמר 'חסר לנו שיר קצבי'. בצד היה מונח הטקסט של מירי פיגנבוים, רמי נכנס בלילה לחדר העבודה שלו בבית ויצא עם הלחן של בוא. זה היה השיר הנוסף.

## מיקומי שיא

## הביצוע המחודש של עברי לידר
השיר אמור היה להיכלל בפרויקט עבודה עברית שכולל ביצוע מחודש לשירים עבריים, עם ביצוע מחודש לשיר על ידי עברי לידר. לבסוף לא נכלל השיר בפרויקט.

גל אוחובסקי ששמע על הרעיון לחידוש השיר על ידי לידר, הציע לו להקליט את השיר עבור הסרט יוסי וג'אגר שאותו הוא הפיק, ולכתוב את המוזיקה לסרט, שיצא לאור בשנת 2002.

השיר בגרסתו של לידר באורך 4:15 התפרסם ב-2002, ונכלל באלבומו האנשים החדשים.

### רשימת השמעה

### מיקומי שיא

## הגרסה האנגלית
ממוזער
בשנת 2009 הוציאה ריטה גרסה אנגלית לשיר, בשם "**Love Has Begun**", שיצא כסינגל בארצות הברית. מאוחר יותר נכלל השיר באלבומה הבין-לאומי Heaven Sent.

### רשימת השמעה

## [https://www.nli.org.il/he/items/NNL_MUSIC_AL990036569430205171/NLI הערות שוליים]

## קישורים חיצוניים

* 
* 
* 

* 

קטגוריה:שירי 1988
קטגוריה:שירי 2002
קטגוריה:סינגלים מ-1988
קטגוריה:סינגלים מ-2003
קטגוריה:שירי ריטה
קטגוריה:שירי עברי לידר
קטגוריה:שירים באנגלית
קטגוריה:שירים בעברית
קטגוריה:שירים שנכתבו על ידי מירי פיגנבוים
קטגוריה:שירים שהולחנו על ידי רמי קלינשטיין
קטגוריה:שירי להט"ב
קטגוריה:סינגלים שהגיעו למקום הראשון בישראל
קריש פירות

[250px|ממוזער|בצק פירות ב[אוברן]]
[250px|ממוזער|בצק פירות למכירה ב[ווקלוז]]
**קריש פירות** (נקרא גם: **בצק פירות**) הוא ממתק עשוי פירות (או קליפות של פירות) מבושלים עם סוכר. להסמכה משתמשים בפקטין בתור חומר מסמיך, אגר או ג'לטין. בעבר היה נהוג להכין קריש פירות של עבודת-יד בעזרת ריבה מיובשת, אך כיום עשוי הממתק בדרך כלל מחומרים תעשייתיים ומוכר בשם **מרמלדה**.

## פירוש השם
בארצות דוברות אנגלית, המונח "מרמלדה" (Marmalade) משמש לתאר ריבות הדרים (בעיקר תפוזים) (לעומת קונפיטורה שהיא שם כולל למעדני פרי משומרים כגון ריבות וצ'אטני). מקור המילה הוא ככל הנראה ביוון שבה גילו בתקופות מוקדמות שבישול חבושים בדבש, מביא לאחר הקירור לקרישה ושימור. המעדן כונה "melimelon", כאשר מלון הוא כינוי כללי לפרי עגול ו"מלי" הוא דבש". בהמשך השם התפתח ל-"marmelo". בספרדית ובפורטוגזית המונח משמש לתאר קינוח מפירות שונים. בצרפתית מכונה המרמלדה "Pâtes de fruits" ("Pâtes" הוא ממרח או בלילה, הצירוף מתורגם כ"בצק פירות") המיוצרת מסוג פרי אחד בלבד למשל "Pâte de fraise" (תות שדה).

## היסטוריה
החל מהמאה ה-10 בצרפת העתיקה, שימשה המרמלדה כדרך לשימור פירות באמצעות הוספת סוכר ובישול התערובת, בדומה לריבה והמרמלדה נקראה בתחילה "ריבה יבשה". ייבוש התערובת באוויר הפתוח, ייבש את הלחות הטבעית בפרי ובכך סייע לשימורו. הנוסחה לייצור פאדג' מתוק נרשמה ב ב-1947. משפחת המלוכה הצרפתית, ב, באוברן, אכלה את הפירות הלא עונתיים בצורה זו, כאשר המתכונים הראשונים נוצרו בידי נזירים עד הגעתם למסעדות מודרניות כשהקריש הפך לקינוח הצרפתי הנפוץ ביותר.

הקריש מיוצר מפירות שונים ובהם חבוש, משמש, שזיף, תפוח עץ, תות שדה ופירות הדר. סוכר מוסף לתערובת בהתאם למתיקות הטבעית של הפרי וחומר מסמיך כפקטין. חומצה חלשה כחומצת לימון מזרזרת את פעולת ההסמכה של הפקטין, אך דורשת עבודה מהירה במילוי תבניות לעיצוב הממתק. הממתק נשפך לתבנית עד לקירורו כאשר הוא נחתך לחתיכות (לרוב ריבועיות או בצורת פירות) ומצופה באבקת סוכר למניעת הידבקות.

## בעיראק
במטבח העיראקי ישנו ממתק הדומה למרמלדה ולרחת לוקום העשוי מפירות טחונים ביחד עם הקליפה ונקרא "לוזינה".

## ראו גם
* פירות מסוכרים
*מרמלדה

## קישורים חיצוניים

* 
* 

## הערות שוליים

קטגוריה:ממתקים
קטגוריה:מאכלי פירות
סאפי פיי

**סאפי פיי** (בצרפתית: **Safi Faye**; 22 בנובמבר 1943 – 22 בפברואר 2023) הייתה במאית קולנוע, שחקנית ואתנולוגית סנגלית. היא הייתה הבמאית הראשונה מאפריקה שמדרום לסהרה אשר ביימה את הסרט המסחרי Kaddu Beykat, אשר יצא לאור בשנת 1975 וכן מספר סרטים דוקומנטריים וסרטי מדע בדיוני אשר התמקדו בחיי הכפר בסנגל.

## ביוגרפיה
### תחילת דרכה [[בית הספר ללימודים גבוהים במדעי החברה]]
סאפי פיי נולדה בשנת 1943 בדקר, סנגל, למשפחה אריסטוקרטית. הוריה מגיעים מפאדג'אל, כפר בדרום דקר. היא התחנכה בבית הספר Rufisque בדרום דקר וקיבלה תעודת הוראה בשנת 1962 ובעקבות זאת החלה ללמד במספר בתי ספר בדקר.

ב-1966 השתתפה פיי בפסטיבל דקר לאמנויות, שם פגשה לראשונה את הבמאי הצרפתי והאתנולוג ג'ין רואץ'. רואץ' עודד אותה להשתמש בבימוי סרטים ככלי אתנוגרפי. בתקופה זו החל לבצע את תפקידה הראשון כשחקנית בשנת 1971 כאשר שיחקה בסרט *Petit a petit*. פיי טענה כי לא התרשמה מסרטו של הבמאי הצרפתי רואץ', אולם לדבריה העבודה עמו אפשרה לה להתמקצע כבמאית קולנוע. בשנת 1970 החלה פיי ללמוד אתנולוגיה במכללתÉcole pratique des hautes études ולאחר מכן המשיכה את לימודיה בבית הספר לקולנוע Lumière Film School. בתקופה זו התפרנסה בעיקר מעבודתה כדוגמנית, שחקנית קולנוע ודיבוב אפקטים קוליים. ב-1979, קיבלה את הדוקטורט באתנולוגיה מאוניברסיטת סורבון שבפריז. מ-1979עד 1980, למדה פיי הפקת קולנוע בברלין ואף שימשה כמרצה אורח באוניברסיטה החופשית של ברלין. לאחר מכן, היא קיבלה תואר נוסף באתנולוגיה מסורבון ב-1988.

### קריירה
סרטה הראשון של פיי (*La Passante* (The Passerby, בו גם תפקדה כשחקנית, ראה אור לראשונה ב-1972 ועסק בחייה של אישה זרה בפריז. פיי שיחקה בתפקיד הדמות המרכזית והסרט נפתח בסצנה שבה היא צועדת ברחובות פריז ומתמודדת עם התגובות התמוהות של התושבים המקומיים סביבה עקב היותה אישה זרה מאפריקה ומהגרת במדינה האירופאית. סרט נוסף של פיי הוא *Kaddu Beykat*, שפירושו משפת הוולוף הוא 'קול האיכר' הסרט היה ידוע בקולנוע הבינלאומי בשם *Letter from My Village or News from My Villag*. את המימון עבור הסרט *Kaddu Beykat* גייסה פיי מ-French Ministry of Cooperation. הסרט פורסם ב-1975, ולמעשה היה הסרט העלילתי הראשון אשר התבצע על ידי במאית אישה מאפריקה שמדרום לסהרה וזכה להכרה בינלאומית. אולם צונזר ונאסר לצפייה בסנגל. ב-1976 זכה הסרט בפרס הפדרציה הבינלאומית של מבקרי הקולנוע FIPRESCI.

סרטה הדוקומנטרי של פיי *Selbé: One Among Many* פורסם לראשונה בשנת 1983. הסרט עסק באישה בת 39 ששמה הוא Sélbe אשר תומכת בשמונה ילדים מאז שבעלה עזב את הכפר כדי לחפש עבודה. במהלך הסרט סלבה משוחחת באופן קבוע משוחח פיי שמקריינת חלק מהדו-שיח, ונשארת מחוץ למסך, ולמעשה מתארת את מערכת היחסים של סלבה עם בעלה ואת חיי היום-יום בכפר.

סרטיה של פיי ידועים בעיקר באירופה מאשר באפריקה שבה הם מוצגים רק לעיתים רחוקות.

## חיים אישיים
פיי חיה בפריז, היא גרושה ויש לה בת אחת מנישואיה הקודמים.

## פילמוגרפיה
* 1972: *La Passante* (*עובר האורח*)
* 1975: *Kaddu Beykat* (*מכתב מהכפר שלי*)
* 1981: *Les âmes au soleil* (*נשמות תחת השמש*)
* 1983: *3 ans 5 mois* (*שלוש שנים חמישה חודשים*)
* 1985: *Racines noires*
* 1989: *Tesito*
* 1996: *Mossane*

## קישורים חיצוניים

## הערות שוליים

קטגוריה:במאיות קולנוע סנגליות
קטגוריה:שחקניות סנגליות
קטגוריה:אנתרופולוגיות
קטגוריה:בוגרות אוניברסיטת פריז
קטגוריה:בוגרי אוניברסיטת פריז
קטגוריה:ילידות 1943
קטגוריה:נפטרות ב-2023
יחסי כווית – ערב הסעודית

**יחסי כווית – ערב הסעודית** הם היחסים הדיפלומטיים הרשמיים שבין **[[כווית|מדינת כווית]]** לבין **[[ערב הסעודית|הממלכה הערבית הסעודית]]**.

## היסטוריה
שתי המדינות חברות במועצת שיתוף הפעולה של מדינות המפרץ מאז הקמתה. בעבר היה בין שתי המדינות אזור הפרדה רחב ידיים שנבע מסכסוך בין משפחות המלוכה. הסכסוך נפתר בהסכם שנתחם בשנת 1969, כשמונה שנים לאחר קבלת עצמאותה של כווית. ב-1970, בוטל האזור לגמרי.

בשנת 1990 לקחה ערב הסעודית חלק פעיל מאוד במהלך מלחמת המפרץ נגד כוחותיו של סדאם חוסיין. היחסים בין שתי המדינות נפגעו לאחר שערב הסעודית תבעה מספר איים כוויתים (קרוח ואום אל-מרדה). שתי המדינות הן מדינות משפיעות מאוד בארגון המדינות מייצאות הנפט - אופ"ק.

## נציגויות דיפלומטיות
* כווית מיוצגת בערב הסעודית בדרג השגרירות באמצעות שגרירות רשמית שהיא מחזיקה בריאד, בירת המדינה. כווית מיוצגת בערב הסעודית גם בדרג הקונסולרי באמצעות קונסוליה רשמית שהיא מחזיקה בג'דה, העיר השנייה בגודלה במדינה.
* ערב הסעודית מיוצגת בכווית בדרג השגרירות באמצעות שגרירות רשמית שהיא מחזיקה בכווית סיטי, בירת המדינה.

## ראו גם
* גבול כווית – ערב הסעודית

## הערות שוליים

קטגוריה:ערכים ללא קטגוריות פיזיות - יחסי חוץ
בלאקבר

**מת'יו טיילר מוסטו** (באנגלית: **Matthew Tyler Musto**; נולד ב-27 בנובמבר 1990) הידוע בשם הבמה שלו **Blackbear** הוא ראפר, זמר, פזמונאי ומפיק מוזיקלי אמריקאי. הוא שיתף פעולה עם מוזיקאים רבים כמו ג'סטין ביבר, G-Eazy, מייק פוזנר, פארל ויליאמס, מיילי סיירוס, דה סקור ולינקין פארק. הוא כתב את השיר "Boyfriend" שבוצע על ידי ג'סטין ביבר, ביחד עם מייק פוזנר, שהגיע למקום שני בבילבורד הוט 100.

ב-2019 יצא להיטו "Hot Girl Bummer" שהגיע למקום ה-11 במצעד הבילבורד הוט 100 וחצה את רף מיליארד ההשמעות בספוטיפיי. בשנת 2020, השתתף בשיר "Worry About Me", של אלי גולדינג.

## דיסקוגרפיה
### אלבומי אולפן
* 2015: *Deadroses*
* 2015: *Help*
* 2017: *[[Digital Druglord]]*
* 2019: *[[Anonymous]]*
* 2020: *[[Everything Means Nothing]]*

### מיקסטייפ
* 2012: *Sex: The Mixtape*
* 2017: *[[Cybersex (אלבום)|Cybersex]]*

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:ראפרים אמריקאים
קטגוריה:אמריקאים שנולדו ב-1990
יחסי ליכטנשטיין–סין

**יחסי ליכטנשטיין–סין** הם היחסים הדיפלומטיים הרשמיים שבין **[[ליכטנשטיין|נסיכות ליכטנשטיין]]** לבין **[[הרפובליקה העממית של סין]]**.

## סקירה כללית
בשנת 1919 נחתם הסכם ראשון בין שווייץ וליכטנשטיין לממשלת סין הלאומית היושבת כיום בטאיוואן. ליכטנשטיין ושווייץ הכירו שתיהן מיד ברפובליקה העממית של סין לאחר עצמאותן והיחסים בין ליכטנשטיין לרפובליקה העממית של סין כוננו ב-14 בספטמבר 1950 יחד עם יחסי סין–שווייץ.

ליכטנשטיין היא המדינה היחידה בעולם שיחסיה עם הרפובליקה העממית של סין הם יחסים קונסולריים, כאשר בתאריך ה-1 בספטמבר 1988 נשלח קונסול סיני לציריך שבשווייץ, קונסוליה זו נועדה להתייחס ליחסים בין ליכטנשטיין לרפובליקה העממית של סין ולתת שירותים קונסולריים לתושבי ליכטנשטיין בלבד.

## נציגויות דיפלומטיות
* ליכטנשטיין אינה מיוצגת ברפובליקה העממית של סין בשום דרג, הן בדרג השגרירות והן בדרג הקונסולרי.
* הרפובליקה העממית של סין אינה מיוצגת בליכטנשטיין בדרג השגרירות. הרפובליקה העממית של סין מיוצגת בליכטשטיין בדרג הקונסולרי באמצעות קונסוליה שהיא מחזיקה בציריך, שווייץ, שליד ליכטנשטיין.

## קישורים חיצוניים
* הקונסוליה הכללית של הרפובליקה העממית של סין בציריך לנסיכות ליכטנשטיין

## הערות שוליים

קטגוריה:ערכים ללא קטגוריות פיזיות - יחסי חוץ
התחנה המרכזית של יבנה

**מרכז תנועה, נופש וחנייה (מתנ"ח)** או בשמה השגור **תחנה מרכזית יבנה** היא מסוף האוטובוסים הבינעירוני המרכזי ביבנה. התחנה ממוקמת בצמוד לתחנת הרכבת יבנה מערב.

## מבנה התחנה
התחנה כוללת מפלס בודד הכולל ארבעה רציפים לאיסוף בלבד ורציף אחד להורדה בלבד.
בנוסף לרציפים ישנו קיוסק הנמצא בחלל ההמתנה באזור הרציפים.
בתחנה ישנם שטחי מסחר אשר אינם פעילים. בעבר פעל סופרמרקט של רשת מגה קמעונאות אך כיום פועל במקום סניף יבנה של ביטוח לאומי העבר למקום ממבנה במרכז העיר.

מחוץ למבנה התחנה פועלת תחנת דלק.

## היסטוריה
התחנה שימשה כנקודת ציון בתהליך התפתחותה של העיר יבנה.

בעת פתיחת תחנת הרכבת יבנה מערב בשנת 2012, הוסטו הקווים הפנימיים ביבנה מהתחנה המרכזית אל המסוף הצמוד לתחנת הרכבת יבנה מערב אשר גם היא נמצאת בצמוד לתחנה.

בשנת 2017 מחזיק תיק התחבורה ביבנה משה חזות הצהיר שהתחנה עומדת לעבור שיפוץ אך במועד לא ידוע.

שיפוץ התחנה בוצע בתחילת שנת 2019.

## שירותי התחנה
בתחנה עצמה ישנם ארבעה רציפים. בנוסף יש את המסוף הצמוד הנמצא בכניסה לתחנת הרכבת יבנה מערב.

## הערות שוליים

קטגוריה:יבנה: תחבורה
יבנה
יבנה
קטגוריה:יבנה: מבנים
יחסי אינדונזיה–זימבבואה

**יחסי אינדונזיה–זימבבואה** הם היחסים הדיפלומטיים הרשמיים שבין **[[אינדונזיה|רפובליקת אינדונזיה]]** לבין **[[זימבבואה|רפובליקת זימבבואה]]**.

## היסטוריה
היחסים בין זימבבואה לאינדונזיה כוננו בשנת 1986, באותה השנה ב-2 ביוני נפתחה שגרירותה של אינדונזיה בהארארה בירת המדינה. השגרירות האינדונזית בזימבבואה מואמנת גם על זמביה. זימבבואה מחזיקה גם היא שגרירות באינדונזיה, בג'קרטה, בירת המדינה. שתי המדינות הן חברות פעילות ומשתפות פעולה במסגרת תנועת המדינות הבלתי-מזדהות.

בחודש מאי 2011 חתמו זימבבואה ואינדונזיה על מזכר הבנות (Memorandom Of Understanding) בילטרלי בנושא סחר והשקעות, שתי המדינות התחייבו לשפר תחומים אלה ביחסיהן. העסקנים האינדונזים רואים את זימבבואה כשוק פוטנציאלי חדש באפריקה. לחברת ייצור מזון אינדונזית יש עסקים בזימבבואה כאשר שם היא מייצרת את הבשר.

## נציגויות דיפלומטיות
* אינדונזיה מיוצגת בזימבבואה בדרג השגרירות באמצעות שגרירות שהיא מחזיקה בהארארה, בירת המדינה.
* זימבבואה מיוצגת באינדונזיה בדרג השגרירות באמצעות שגרירות שהיא מחזיקה בג'קרטה, בירת המדינה.

## קישורים חיצוניים
* Embassy of the Republic of Indonesia in Harare, Zimbabwe
* The Embassy of Zimbabwe in Jakarta, Indonesia

## הערות שוליים

קטגוריה:ערכים ללא קטגוריות פיזיות - יחסי חוץ